By Tempo Timor June 16, 2020 810\nXefe Bankada CNRT, Duarte Nunes iha Plenaria parlamentu Nasional Foto Tempo Timor\nDuarte hato’o deklarasaun ne’e relasiona ho pedidu governu ba levantamentu estraordinariu fundu petroliferu.\nDeputadu ne’e hatete, governu husu ba PN atu halo levantamentu estraordinéria fundu petrolifeiru ho montante millaun $286.8, husi osan ne’e sei aloka millaun $70 ba rekuperasaun ekonomia.\nNia husu ba governu atu halo planu didi’ak atu nune’e osan refere labele gasta arbiru de’it.\n"Parte governu mós tenke halo survei ka estudu ruma hodi bazeia ba ida ne'e par depois halo modelu intervensaun ne'ebe apropriadu, tanba osan ne'e povu nian, gasta depois la hadi'a buat ruma hanesan de'it," dehan Duarte iha PN, Tersa (16/06).\nDuarte kestiona mós orsamentu millaun $70 ba rekuperasaun ekonomia, tanba bainhira governu laiha modelu rekuperasaun ne’ebé di’ak sei halo situasaun sai aat liu tan.\n"Governu husu tan $70 milloes, ida ne'e mak ami hein programa iha ou lae no bazeia ba estudu saida i modelu di’ak ka lae, tanba se modelu di’ak sei hadi'a situasaun, kuandu modelu la di’ak sei halo situasaun sai at liu tan. Presiza estudu, labele hanoin tuur-tuur mai foti osan, laiha planu no programa, sira husu $70 milloes laiha planu, mai urjensia foti $70 milloes mais ba rai de'it."\n« CNRT Konsidera Governu Defaktu, FRETILIN “Raan Nakali” KHUNTO 'Hasai' Vise Ministru Edukasaun Zacarias »